Guðmundur Þórður Guðmundsson er auðvitað sáttur með sigurinn . Þetta er fyrsti sigur Íslands á Dönum síðan árið 2010 takk fyrir túkall . Fyrri hálfleikur var hraður og skemmtilegur og bauð upp á tilþrif báðu megin . Stórstjörnur liðanna , Aron Pálmarsson og Mikkel Hansen sýndu af hverju þeir eru taldir vera bestu leikmenn heims og röðuðu inn mörkum . Hansen skoraði átta mörk í fyrri hálfleik úr níu skotum í nánast öllum regnbogans litum . Rasmus Lauge bætti fjórum mörkum við . Aron var með sjö mörk í tíu tilraunum og var allt í öllu . Kom að 13 af 15 mörkum liðsins í fyrri hálfleik . Markvarsla var lítil beggja megin . Björgvin varði þrjú skot af þeim 18 sem hann fékk á sig og hinum megin voru þeir Niklas Landin með tvö skot varin og Jannick Green varði einn bolta . Bæði lið voru sem sagt með 16,7 prósent markvörslu - sem er langt frá því að vera boðlegt . Síðari hálfleikur var áfram hraður og skemmtilegur . Í stöðunni 22 - 22 misstu Danir boltann og Alexander Peterson tók við boltanum og kastaði á Ólaf Guðmundsson sem var örlítið á undan og skoraði í autt markið . Landin kom við Ólaf sem er bannað og fékk réttilega rautt spjald . Arnór Þór Gunnarsson átti flottan leik og skoraði tvö mörk . Í kjölfarið kom góður kafli hjá Íslendingum og náði þriggja marka forustu 26 - 23 . Íslendingar voru áfram skrefi framar og þegar rúmar tíu mínútur voru til leiksloka tók Guðmundur leikhlé í stöðunni 28 - 27 . Danir kunna alveg sitthvað fyrir sér í íþróttinni og náðu að jafna í 29 - 29 og áfram var háspenna og nánast lífshætta . Það voru allavega fáir að hita sér mat á meðan leik stóð . Meira að passa sig ekki að skipta um stellingu . Í stöðunni 30 - 29 kom óvænt varið skot frá Björgvin og Strákarnir okkar héldu í sókn . Guðjón Valur skoraði gríðarlega mikilvægt mark af línunni eftir fallega sendingu . Henrik Mollgaard minnkaði muninn og Ísland missti boltann þegar skammt var eftir . En Danir klúðruðu lokasókninni og Mikkel Hansen klúðraði lokaskotinu úr aukakastinu . Björgvin varði skot hans . Björgvin varði 6 bolta og Viktor Gísli tvo .